Το **MTV Middle East**, πρώην γνωστό ως **MTV Arabia**, ήταν ένα ελεύθερα μεταδηδόμενο μουσικό τηλεοπτικό κανάλι, και η Μεσοανατολίτικη εκδοχή του MTV. Ως μια προσθήκη στο δίκτυο του MTV, επρόκειτο για κοινοπραξία μεταξύ των εταιρειών MTV Networks International και Arabian Television Network, θυγατρική της Arabian Broadcasting Network, και μέλος της Arab Media Group, τον μεγαλύτερο όμιλο μέσων μαζικής ενημέρωσης στα Ηνωμένα Αραβικά Εμιράτα. Λαναρισμένο ως MTV Arabia, το 60ο κανάλι του δικτύου παγκοσμίως, μετονομάστηκε σε MTV Middle East στις 30 Αυγούστου 2011.

Το κανάλι ξεκίνησε την λειτουργία του στις 27 Οκτωβρίου 2007, και ξεκίνησε να προβάλλει πρόγραμμα στις 17 Νοεμβρίου 2007.
Από τις 5 Ιανουαρίου 2015, το MTV Middle East σταμάτησε να μεταδίδεται στο Nilesat, και αντ' αυτού ξεκίνησε να εκπέμπει στο OSN κανάλι ονόματι MTV Live HD, με εκπομπές και σειρές να διατείθονται ακόμη για προβολή από τον επίσημο ιστότοπο.

Ιστορικό
--------

Η πρώτη αναφορά για το πρότζεκτ προήλθε από κάλυψη της 25ης επετείου του MTV το 2006, και αποκαλύφθηκε από τον Φέισαλ Άμπας, τον συντάκτη της εδρευόμενης στο Λονδίνο παναραβικής εφημερίδας Asharq Al-Awsat, που ανέφερε ότι το MTV «ενδιαφέρεται πολύ για την Αραβική αγορά δορυφορικών σταθμών» και παρέθεσε τον Ντιν Ποσένισκι, τον τότε αντιπρόεδρο του δικτύου και γενικό μάνατζερ για αναδυόμενες αγορές, λέγοντας, «Ελπίζουμε ότι θα είμαστε στην αγορά για τους επόμενους 24 μήνες» αλλά «όλα εξαρτώνται από την εύρεση των κατάλληλων τοπικών συνεργατών».

Κατά την περίοδο που εξέπεμψε για πρώτη φορά πρόγραμμα το κανάλι, ο τότε αντιπρόεδρος του δικτύου Μπιλ Ρίντι είπε ότι: «στόχος του [καναλιού] είναι να ανατρέψει τις προκαταλήψεις της Δύσης για τον αραβικό κόσμο και κυρίως τους νέους που ζουν σε αυτόν». Οι Άκον, Ludacris, καθώς και ο Λιβανός-Καναδός Καρλ Βολφ, ο ράπερ Κουσάι Κιντρ (γνωστός κι ως Don Legend the Kamelion) - ο πρώτο Σαουδάραβας καλλιτέχνης της χιπ χοπ, και οι Desert Heat της UAE πήραν μέρος στις τελετές έναρξης του καναλιού τον Νοέμβριο του 2007. Επίσης, το σινγκλ του Καρλ Βολφ «Africa» αποτέλεσε το πρώτο μουσικό βίντεο κλιπ που προβλήθηκε ποτέ στο κανάλι. Οι δύο πρώτοι και η Λιβανέζα Χάιφα Ουέχμπε ήταν επίσης οι πρώτοι που τραγούδησαν στο τότε νεοσύστατο κανάλι. Το πρόγραμμα του σταθμού αρχικά περιελάμβανε 60% αραβικά τραγούδια και 40% ξένα, και την εκπομπή «Ηip ΗopΝa» (ελληνικά: *Το χιπ χοπ μας*), την σημαντικότερη του καναλιού, όπου ο Κουσάι και ο παραγωγός Φρεντ Ρεκ (50 Cent, Snoop Dogg) περνούσαν από ακροάσεις τραγουδιστές χιπ χοπ από εφτά πόλεις της Μέσης Ανατολής. Οι εφτά νικητές θα ηχογραφούσαν σε παραγωγή του τελευταίου.

Το MTV Europe ήταν προηγουμένως διαθέσιμο στην περιοχή μέσω ειδικής συμφωνίας με την Showtime Arabia. Tο κανάλι της Showtime Arabia μετέδιδε Αραβικά μουσικά βίντεο κλιπ και μια εκπομπή τοπικής παραγωγής ονόματι «Mashaweer» που αργότερα μετονομάστηκε σε «Salaam», οι οποίοι παρουσιαστές της περιελάμβαναν τον τοπικό DJ Madjam και την κύρια παρουσιάστρια Σούζι Ιλίαν.

Παραπομπές
----------

1. 1 2  «MTV Arabia». *Ορίζοντες - Τα Νέα* (Δημοσιογραφικός Οργανισμός Λαμπράκη): σελ. 12. 8 Δεκεμβρίου 2007. . [*νεκρός σύνδεσμος*]
2. ↑  rajajang (28 Οκτωβρίου 2007). «Switch on, because 'You are MTV Arabia'» (στα Αγγλικά). Dubai for Visitors. Αρχειοθετήθηκε από το πρωτότυπο στις 22 Φεβρουαρίου 2008. Ανακτήθηκε στις 2 Νοεμβρίου 2007. Music fans witnessed history being made yesterday as the Middle East's newest channel, MTV Arabia, went on air.
3. ↑  «MTV Arabia Begins Broadcasting» (στα Αγγλικά). Arab News. 17 Νοεμβρίου 2007. Ανακτήθηκε στις 20 Νοεμβρίου 2007.
4. ↑
5. ↑  Άμπας, Φέισαλ (8 Αυγούστου 2006). «MTV Eyes Middle East Market». Asharq Al Awsat. Αρχειοθετήθηκε από το πρωτότυπο στις 11 Οκτωβρίου 2007. Ανακτήθηκε στις 6 Οκτωβρίου 2019.
6. ↑  «Πρεμιέρα για το MTV Arabia». *Τα Νέα* (Δημοσιογραφικός Οργανισμός Λαμπράκη): σελ. 64. 25 Νοεμβρίου 2007. . [*νεκρός σύνδεσμος*]
7. ↑  «Saudi Rapper Gives Hip-Hop a Hejazi Twist». *Arab News* (στα Αγγλικά). Saudi Research & Publishing Company. 6 Μαΐου 2008. Ανακτήθηκε στις 6 Οκτωβρίου 2019. "Hip-HopNa", MTV Arabia’s flagship tailor-made show
8. ↑  «Hip-hop on the rise in the Arab World: Homies in da hood». *Arab News* (στα Αγγλικά). Saudi Research & Publishing Company. 20 Απριλίου 2011. Ανακτήθηκε στις 6 Οκτωβρίου 2019.